b'\n_START_ARTICLE_\nSuper Mario Sunshine\n_START_SECTION_\nSpillmekanismer\n_START_PARAGRAPH_\nSuper Mario Sunshine har mange like gameplay-elementer som forgjengeren Super Mario 64, men har ogs\xc3\xa5 noen nye, som for eksempel spinnhoppet. FLUDD, et vannsprutende hjelpemiddel, er et nytt element i spillet som Mario bruker for \xc3\xa5 fullf\xc3\xb8re sitt oppdrag. N\xc3\xa5r Mario f\xc3\xb8rst f\xc3\xa5r FLUDD, kan han bruke den til \xc3\xa5 spr\xc3\xb8yte vann og sveve en kort stund i lufta. Senere i spillet kan to nye dyser l\xc3\xa5ses opp; \xc2\xabRocket Nozzle\xc2\xbb, som bl\xc3\xa5ser Mario h\xc3\xb8yt opp i lufta, og \xc2\xabTurbo Nozzle\xc2\xbb, som gj\xc3\xb8r at Mario kan spurte raskt p\xc3\xa5 land og vann og bryte ned d\xc3\xb8rer._NEWLINE_Mario kan ri p\xc3\xa5 Yoshi, som kan brukes til \xc3\xa5 spise visse insekter og fugler for \xc3\xa5 produsere mynter og \xc2\xabShine Sprites\xc2\xbb. Yoshi kan ogs\xc3\xa5 spise frukt og spr\xc3\xb8yte ut saften til frukten. Denne saften kan bli brukt til \xc3\xa5 l\xc3\xb8se opp orange hindringsstoffer, og kan i en kort stund transformere fiender til plattformer som Mario kan st\xc3\xa5 p\xc3\xa5. Yoshis farge og saftens effekt kommer an p\xc3\xa5 hvilken type frukt han spiste sist. Han vil forsvinne hvis han faller ut i et dypt vannbasseng eller hvis han ikke spiser en frukt innen en viss tid.\n_START_SECTION_\nShine Sprites\n_START_PARAGRAPH_\nSpillet inneholder flere uavhengige niv\xc3\xa5er som kan n\xc3\xa5s fra spillets sentrum, Delfino Plaza. Gameplayet er basert p\xc3\xa5 \xc3\xa5 samle sammen Shine Sprites ved \xc3\xa5 l\xc3\xb8se forskjellige oppgaver i niv\xc3\xa5ene. I begynnelsen har hvert niv\xc3\xa5 en oppgave som m\xc3\xa5 utf\xc3\xb8res for \xc3\xa5 f\xc3\xa5 en Shine Sprite. Spilleren returneres deretter til Delfino Plaza og en ny oppgave blir l\xc3\xa5st opp i det niv\xc3\xa5et. Hvert niv\xc3\xa5 omfatter \xc3\xa5tte oppgaver som kan spilles p\xc3\xa5 nytt etter at de er blitt fullf\xc3\xb8rt. N\xc3\xa5r spilleren har samlet sammen nok Shine Sprites, l\xc3\xa5ses et nytt niv\xc3\xa5 opp i Delfino Plaza, enten gjennom en ny hendelse i historien eller ved at man f\xc3\xa5r et nytt hjelpemiddel. Shine Sprites kan ogs\xc3\xa5 skaffes ved \xc3\xa5 samle sammen og bytte bl\xc3\xa5 mynter. Etter at alle \xc2\xabShadow Mario\xc2\xbb-relaterte oppdrag er fullf\xc3\xb8rt, f\xc3\xa5r spilleren adgang til niv\xc3\xa5et hvor den siste bossen i spillet befinner seg.\n_START_SECTION_\nHandling\n_START_PARAGRAPH_\nSpillet foreg\xc3\xa5r p\xc3\xa5 det tropiske feriestedet Isle Delfino. \xc3\x98ya er hovedsakelig bebodd av rasene Pianta og Noki. Isle Delfino (italiensk for \xc2\xabdelfin\xc2\xbb) er formet som en delfin. \xc3\x98ya omfatter ti tilgjengelige omr\xc3\xa5der, og Delfino Plaza er Isle Delfinos hovedstad og spillets sentrum._NEWLINE_Mario reiser til den prestisjefylte tropiske \xc3\xb8ya Isle Delfino, for en velfortjent ferie med Prinsesse Peach, Toadsworth, og noen Toads i forskjellige farger. Etter ankomsten finner Mario ut at den en gang primitive \xc3\xb8ya har blitt vandalisert med graffiti og giftig s\xc3\xb8le. Som et resultat av denne forurensingen, har solformede \xc2\xabvesener\xc2\xbb kalt Shine Sprites, \xc3\xb8yas kraftkilde, oppl\xc3\xb8st og \xc3\xb8ya er dekket med uavbrutt skygge. Enda verre er at forbryteren som spredde graffitien er forkledd som Mario (han blir senere kalt \xc2\xabShadow Mario\xc2\xbb). Dermed blir Mario arrestert med en gang han forlater flyet. Shadow Mario blir identifisert som en bl\xc3\xa5, malingsaktig versjon av Mario med r\xc3\xb8de \xc3\xb8yne og en diger malerkost han bruker til \xc3\xa5 male graffiti, inkludert hans doble bueliknende \xc2\xabM\xc2\xbb-symbol med en vertikal tankestrek over hver pukkel av \xc2\xabM\xc2\xbb-en. Mario finner ut etterhvert at Shadow Mario egentlig er Bowser jr._NEWLINE_Mario blir stilt for retten, funnet skyldig, og er beordret til \xc3\xa5 vaske opp hele \xc3\xb8ya og returnere alle Shine Sprites. Til \xc3\xa5 hjelpe med vaskingen, finner Mario FLUDD (Flash Liquidizing Ultra Dousing Device), en kraftfull vannkanon ordnet som en ryggsekk. Mario setter ut p\xc3\xa5 hans reise, med et l\xc3\xb8fte om \xc3\xa5 renvaske seg og lokalisere den ekte kriminelle, mens han gjeninnf\xc3\xb8rer ro og orden til Isle Delfino.'